Oklando uosto tiltas

Oklando uosto tiltas () – aštuonių juostų greitkelio  tiltas Naujojoje Zelandijoje, Oklande, nutiestas per Vaitematos uostą, jungiantis Sent Meri įlanką Oklando miesto pusėje ir Nort Šoro priemiestį Nortkoutą. Tai antras pagal ilgį tiltas Naujojoje Zelandijoje ir ilgiausias Šiaurės saloje.What is the longest bridge in New Zealand?  Tilto ilgis – 1 020 m, pagrindinio tarpatramio ilgis – 243,8 m, aukštis virš vandens – 43,27 m. Statybos truko 1954–1959 m.
miniatiūra|left|Ant tilto su papildytomis šoninėmis eismo juostomis
miniatiūra|left|Patiltės konstrukcija: santvaros centrinėje dalyje, dėžinio skerspjūvio sijos papildytose pusėse

Pastatymo metu tiltu vedė keturios eismo juostos, kurioms laikyti perdangoje sumontuotos santvarinės sijos. 1968–1969 m. abi tilto pusės buvo praplatintos, prie jų pridedant po dvi juostas ant ortotropinės konstrukcijos perdangų, atliekančių konsolės vaidmenį pirminių atramų atžvilgiu. Tilto aukštis leidžia laivams praplaukti į giliavandenę Chelsea cukraus perdirbimo gamyklos prieplauką.

Nors uosto tiltas dažnai laikomas Oklando simboliu, daugelis mano, kad tilto statyba be pėsčiųjų, dviračių ir bėginio transporto juostų buvo didelė klaida. 2016 m. buvo parengtas projektas ir gautas miesto valdžios finansavimas papildomai pėsčiųjų ir dviračių tako konstrukcijai, pavadintai SkyPath, tačiau ji nebuvo įrengta. 2021 m. Naujosios Zelandijos vyriausybė paskelbė apie atskirą pėsčiųjų ir dviratininkų tiltą, vadinamą Šiaurės taku, tačiau šis taip pat nebuvo pastatytas.

Kiekvieną dieną tiltu (2019 m. duomenimis) pravažiavo apie 170 000 transporto priemonių, įskaitant daugiau nei 1 000 autobusų, kuriais naudojosi 38 % visų rytinio piko metu tiltą kertančių žmonių.

 Šaltiniai 

 Nuorodos 

 * NZTA Auckland Harbour Bridge – home page

Kategorija:Naujosios Zelandijos tiltai
Kategorija:Konsoliniai tiltai